**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի ծրագիր»** վարկային ծրագրի շրջանակում **«Չափագիտության ազգային ինստիտուտի արդյունաբերական չափագիտության կենտրոնի համար նախատեսված շենքի վերակառուցման նախագծում և հեղինակային հսկողության իրականացում» թիվ TPQI-C-3.1.3.1** տեխնիկականառաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

 Այս առաջադրանքի հիմնական նպատակն է իրականացնել Չափագիտության ազգային ինստիտուտի /ՉԱԻ/ արդյունաբերական չափագիտության կենտրոնի համար նախատեսված շենքի (լաբորատորիաների**,** գրասենյակների) վերակառուցման նախագծման ծառայությունները (ջերմամատակարարման, օդափոխության, ջեռուցման և օդի լավորակման,էլեկտրալուսավորման, էլեկտրաէներգետիկական համակարգերի, հեռահաղորդակցման ցանցի նախագծում և այլն), պատրաստել նախագծա-նախահաշվային փաստաթղթերը և իրականացնել աշխատանքների հեղինակային հսկողություն: Շինությունը գտնվում է Ա. Սարգսյանի և Մելիքյան փողոցների հատման մասում, ընդհանուր մակերեսը կազմում է մոտ 2100 ք.մ., որից վեռգետնյա՝ 4 հարկանի շենքի մակերեսը մոտ 1700 ք.մ է, ստորգետնյա մասի մակերեսը՝ մոտ 400 ք.մ.

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

* Անցկացնի շենքի տեխնիկական վիճակի հետազննություն և վերլուծություն,
* Մշակի էսքիզային նախագիծ (այդ թվում՝ լաբորատոր պայմանների ապահովման աշխատանքներ) և համաձայնեցնի այն Պատվիրատուի հետ,
* հաստատված էսքիզային նախագծի համաձայն պատրաստի շինարարական աշխատանքների նախագծա-նախահաշվային փաստաթղթերի և շինարարության ընթացքում օգտագործվելիք նյութերի ամբողջական փաթեթը (ճարտարապետա-ճարտարագիտական աշխատանքային մանրամասն նախագծերի մշակում և նախահաշվային արժեքի հաշվարկում) և համաձայնեցնի Պատվիրատուի հետ,
* նախագծման աշխատանքները իրականացնի տեխնիկական առաջադրանքի, գործող ՀՀ շինարարական նորմերի ու կանոնների, ինչպես նաև Համաշխարհային բանկի շրջակա միջավայրի քաղաքականության համապատասխան,
* կազմի վերակառուցման աշխատանքների ժամանակ օգտագործվելիք շինանյութերի տեխնիկական մասնագրերը՝ համաձայն հաստատված նախագծի և համաձայնեցնի Պատվիրատուի հետ,
* առաջարկի տարբեր չափման միջոցների համար նախատեսված լաբորատորիաների տեղակայման և դրանցում լաբորատոր պայմանների ապահովման օպտիմալ տարբերակ և համաձայնեցնի Պատվիրատուի հետ,
* մշակի հեռախոսային, հակահրդեհային, անվտանգության և ինտերնետային կապի ապահովման համակարգերի նախագծերը՝ ներառյալ մանրամասնված բնութագրիչներն ու ֆունկցիոնալությունը, որոնք համապատասխանում են միջազգային կամ տեղական ստանդարտներին և համաձայնեցնի Պատվիրատուի հետ,
* համաձայնեցնի կազմած նախագիծը լիազորված բոլոր մարմինների հետ՝ օրենքով սահմանված կարգին համապատասխան և այլն,
* շինարարության ընքացքում իրականացնի հեղինակային հսկողություն:

Ծառայությունները նախատեսվում է իրականացնել 2020թ. փետրվարից՝ մոտ 15 ամիս տևողությամբ՝ մինչև շինարարական աշխատանքների ավարտը:

**Խորհրդատվական ընկերությունը պետք է բավարարի որակավորման հետևյալ չափանիշներին.**

Որակավորման փուլում Խորհրդատուն պետք է բավարարի որակավորման հետևյալ չափանիշներին.

* Խորհրդատուն պետք է ունենա շինությունների և շինարարական աշխատանքների նախագծման և հեղինակային հսկողության առնվազն 10 տարվա աշխատանքային փորձ,
* Խորհրդատուն պետք է ունենա վերջին 5 տարվա ընթացքում նմանատիպ բարդության (նմանատիպ շենքերի վերակառուցման՝ ներառյալ բոլոր ենթակառուցվածքների նախագծման և հեղինակային հսկողության) աշխատանքների առնվազն 2 հաջող իրականացված պայմանագիր,
* Խորհրդատուն պետք է ունենա ՀՀ օրենսդրությամբ պահանջվող բոլոր լիցենզիաները և արտոնագրերը:

Մասնավորապես, ՀՀ կառավարության 2018 թվականի դեկտեմբերի 27-ի № 1533–Ն որոշման պահանջներին համապատասխան՝ սույն հանձնարարականի շրջանակներում ընդգրկված նախագծային աշխատանքների համար անհրաժեշտ է ունենալ քաղաքաշինական փաստաթղթերի ինժեներական բաժինների մշակման գործունեության լիցենզիա և լիցենզիային կից տրամադրվող հետևյալ ներդիրները.
 - բնակելի, հասարակական և արտադրական շենքերի ու շինությունների նախագծային փաստաթղթերի՝ էլեկտրամատակարարման, էլեկտրալուսավորման ներքին և արտաքին ցանցեր,
 - բնակելի, հասարակական և արտադրական շենքերի ու շինությունների նախագծային փաստաթղթերի՝ ջրամատակարարման և ջրահեռացման ներքին և արտաքին ցանցեր,
 - բնակելի, հասարակական և արտադրական շենքերի ու շինությունների նախագծային փաստաթղթերի՝ օդափոխության, ջեռուցման և օդի լավորակման համակարգեր,
 - էներգետիկայի օբյեկտների նախագծային փաստաթղթերի՝ ջերմամատակարարման և գազամատակարարման համակարգեր,
 - կապի օբյեկտների նախագծային փաստաթղթերի՝ հեռահաղորդակցության և ազդանշանային համակարգեր:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **2020 թվականի հունվարի 22-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձը հավաստող փաստաթղթային փաթեթներ, պահանջվող լիցենզիայի և ներդիրների պատճենները և այլն) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետ պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am, hshamamyan@gmail.com